Ој ти наша Мурено
Ој ти наша Мурено 
Ој ти наш мили Чојчоле!
Плови плови низ воду
Тамо даље у море.
Када будеш у море
Оно црно велико.
Кажи кажи Мурено
Кажи кажи Чојчоле!
Пливам пливам младена,
Пливам пливам младена
Из те земље далеке
Где но бива Купало
И са њиме Коледо
Оба брата једнака.
Свако добро давали
Понајвише варења
Сваког смока бијела.
Мене гоне девојке
Што немају момчади
Силни вељи другова.
Што не роди та земља
Мушким плодом породом.
Већ чу ли ме ти море
Пошљи тамо те војне
Силног цара Душана
Што јих води за море.
Деве момке желиле
Цар јим момке не дово,
Већ одвео на војну.
Ако момке не дадне
Све ће деве помрети
Вишњу богу жалити.
Од Савке Јовановића из Скадра.

Извор  
М. С. Милојевић. 1869. Песме и обичаи укупног народа србског. Обредне песме. Државна штампарија: Београд. стр. 8.

Ивањске песме‎